ฮั่งเส็งปิดพุ่ง 257.29 จุด จากปัจจัยค่าเงิน
ฮั่งเส็งปิดพุ่ง 257.29 จุด จากปัจจัยค่าเงิน
18 ม.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งทะยาน 257.29 จุด หรือ 1.13% ปิดวันนี้ที่ 23,098.26 จุด เนื่องจากเงินปอนด์ที่แข็งค่าช่วยดันหุ้นบริษัทที่มีการลงทุนในตลาดยุโรปให้ปรับตัวขึ้น และเงินหยวนที่แข็งค่าช่วยหนุนหุ้นที่เกี่ยวข้องกับจีนให้ปรับตัวขึ้นเช่นกัน
นอกจากนี้ ภาวะการซื้อขายส่วนหนึ่งได้แรงหนุนจากการที่ธนาคารกลางจีน (PBOC) อัดฉีดเม็ดเงิน 4.1 แสนล้านหยวน (6 หมื่นล้านดอลลาร์) เข้าสู่ตลาด ผ่านการดำเนินงานทางตลาดเงิน (Open Market Operations) หรือ OMO ในวันนี้ ทำสถิติสูงสุดนับตั้งแต่ปี 2547 เพื่อรองรับความต้องการเงินสดก่อนช่วงเทศกาลตรุษจีนในสัปดาห์หน้า
                